**Hoţii şi măgarul**

*La Fontaine*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se zice că pe vremuri nişte Hoţi

Furaseră-mpreună un Măgar

Şi se băteau de zor, ca doi netoţi,

Că nu ştiau cum să-şi împartă prada.

Când iată că apare alt tâlhar,

Le ia Măgarul şi le lasă sfada.

Aşa e totdeauna: când doi se bat şi strigă,

Al treilea câştigă.

Măgarul din poveste e-o ţară oarecare

Şi hoţii sunt despoţii.

În timp ce pentru ea se bat cu toţii,

De undeva apare

Un alt tâlhar mai mare

Şi, îndreptându-se spre ţel,

O-nhaţă el…